สั่งเลิกเก็บภาษีหวยบนดินรอสรรพากรออกกฎหมาย
คลังเปิดประตูอ้าซ่า ออกกฎหมายเว้นเก็บภาษีคนขายหวยบนดิน
20 ส.ค. 2554

คลังเปิดประตูอ้าซ่า ออกกฎหมายเว้นเก็บภาษีคนขายหวยบนดิน
นายกรณ์ จาติกวณิช รมว.คลัง กล่าวว่า หากพรรคประชาธิปัตย์ (ปชป.) ได้กลับมาเป็นรัฐบาล จะเร่งดำเนินการออกพระราชกฤษฎีกาเพื่อยกเว้นการเก็บภาษีเงินได้กับตัวแทนจำหน่ายสลากพิเศษเลขท้าย 2 ตัว และ 3 ตัว หรือหวยบนดิน ซึ่งได้รับความเดือดร้อนจากคำตัดสินของศาล เนื่องจากคนเหล่านี้ไม่สามารถขายหวยบนดินต่อไปได้ เพราะเป็นโครงการที่รัฐบาลในอดีตดำเนินการไม่ชอบด้วยกฎหมาย
นายกรณ์ กล่าวด้วยว่า เรื่องดังกล่าวได้หารือกับนายอภิสิทธิ์ เวชชาชีวะ นายกรัฐมนตรี และนายสาธิต รังคสิริ อธิบดีกรมสรรพากร เป็นที่เรียบร้อยแล้ว ทุกคนต่างเห็นชอบร่วมกันว่า การไปเรียกเก็บภาษีกับตัวแทนขายหวยบนดินในอดีตนั้นถือว่าไม่เป็นธรรมกับคนเหล่านี้
ขณะนี้ทราบว่าทางกรมสรรพากรได้เตรียมยกร่างพระราชกฤษฎีกาเพื่อยกเว้นการเก็บภาษีรอไว้เป็นที่เรียบร้อยแล้ว ซึ่งบรรดาผู้ถูกรางวัลหวยบนดินในอดีต กรมสรรพากรก็คงไม่มีการเก็บภาษีเงินได้บุคคลธรรมดาจากรางวัลที่ได้รับ เพราะไม่สามารถติดตามตัวได้
ทั้งนี้ ที่ผ่านมากรมสรรพากรได้ดำเนินการเรียกเก็บภาษีจากบรรดาตัวแทนขายหวยบนดินจำนวน 6,000 ราย จากการมีรายได้ขายหวยบนดินในช่วงปี 2547-2549 โดยบางรายถูกเรียกเก็บภาษีถึงกว่า 8-10 ล้านบาท เพราะมีเบี้ยปรับเบี้ยเพิ่ม 
อย่างไรก็ตาม ตัวแทนขายหวยบนดินได้ร้องเรียนกับนายกรณ์เป็นจำนวนมากว่า การเก็บภาษีของกรมสรรพากรนั้นไม่เป็นธรรม เพราะกรมสรรพากรจะคิดภาษีจากส่วนลด 12% ของยอดขาย และถือเป็นเงินได้ตามมาตรา 40 (8) จึงต้องนำมายื่นแสดงแบบรายการเพื่อเสียภาษีเงินได้บุคคลธรรมดาด้วย
นายกรณ์ ยังกล่าวถึงการขายสลากพิเศษแบบออนไลน์ว่า จะมีการเดินหน้าต่อไป เพราะไม่มีปัญหาทางกฎหมายแล้วขณะนี้สำนักงานสลากกินแบ่งรัฐบาลอยู่ระหว่างการเจรจาทางเทคนิกกับบริษัทเอกชนที่เป็นผู้ติดตั้งระบบและตู้ที่เป็นช่องทางธุรกิจให้เป็นที่เรียบร้อยก็จะขายได้
ทั้งนี้ เป้าหมายการขายหวยออนไลน์ ก็คือ การนำสลากการกุศลออกใหม่มาขายผ่านตู้ออรไลน์ในราคาคู่ละ 80 บาท สำหรับสลากเดิมที่มีการออกอยู่แล้วก็ขายระบบเดิม เพื่อไม่ให้มีผลกระทบกับผู้ขายสลากรายย่อย